Diari Oficial de la Generalitat Valenciana


Sumari del DOGV 9880, del 28-06-2024 (2024/6177)

Extracte de la Resolució de 21 de juny de 2024, del director general de LABORA Servici Valencià d'Ocupació i Formació, per la qual es convoca per a l'exercici 2024 el Programa de foment de la contractació indefinida de persones joves qualificades, en el marc del Sistema Nacional de Garantia Juvenil.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9880

Data del DOGV
:   28-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6177


Organisme emissor
:   Labora Servei Valencià d'Ocupació i Formació

Tipus de document
:   Extracte

Anàlisi jurídica

Extracte de la Resolució de 21 de juny de 2024, del director general de LABORA Servici Valencià d'Ocupació i Formació, per la qual es convoca per a l'exercici 2024 el Programa de foment de la contractació indefinida de persones joves qualificades, en el marc del Sistema Nacional de Garantia Juvenil. [2024/6177]  
BDNS (identif.): 769957.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/769957)  
  
Primer. Beneficiaris i condicions  
Podran ser beneficiàries d'estes ajudes les entitats ocupadores de naturalesa jurídica privada, incloses les persones enquadrades en el Règim Especial de Treballadors Autònoms de la Seguretat Social, amb centre de treball en la Comunitat Valenciana, que contracte, amb posterioritat a la publicació d'este extracte i mitjançant un contracte indefinit inicial a jornada completa, a persones joves que compten amb una qualificació professional reconeguda pel sistema de formació professional per a l'ocupació o del sistema educatiu i figuren inscrites com a beneficiàries en el fitxer del Sistema Nacional de Garantia Juvenil en l'àmbit territorial de la Comunitat Valenciana.  
  
Segon. Objecte  
Esta convocatòria té com a objecte la concessió de subvencions per a fomentar la contractació indefinida inicial a jornada completa de les persones joves qualificades, que figuren inscrites en el fitxer del Sistema Nacional de Garantia Juvenil en l'àmbit territorial de la Comunitat Valenciana.  
  
Tercer. Bases reguladores  
Orde 12/2024, de 20 de maig, de la Conselleria de Educació, Universitats i Ocupació, per la qual s'aproven les bases reguladores de las subvenciones per a fomentar la contractació de persones desocupades en la Comunitat Valenciana.  
  
Quart. Quantia  
1. Les subvencions es finançaran per un import global màxim de 63.180.354 euros, susceptibles de cofinançament per Fons Social Europeu Plus (FSE+) 2021-2027 o qualsevol altre fons de la Unió Europea, dels quals 8.850.000 euros són fons susceptibles de cofinançament per Fons Social Europeu Plus (FSE+) 2021-2027 o qualsevol altre fons de la Unión Europea y 1.150.000 euros són fons procedents del Servici d'Ocupació Estatal.  
2. L'import de la subvenció serà d'11.113 euros. Si en la persona contractada concorre addicionalment la condició de dona o de persona amb discapacitat, l'import de la subvenció serà de 14.288 euros. Si concorre la de víctima de violència sobre la dona, l'import de la subvenció serà de 23.814 euros. Si concorre la de persona amb discapacitat severa, l'import de la subvenció serà de 31.752 euros.  
  
Quint. Termini de presentació de sol·licituds.  
El termini per a presentar les sol·licituds s'iniciarà el dia 1 de juliol de 2024 i finalitzarà el 10 de setembre de 2024.  
  
València, 21 de juny de 2024.- La director general de LABORA Servei Valencià d'Ocupació i Formació: Antonio Galvañ Diez.